Den Nord-Cimbriske Tilskuer, 1845-02-11
Ved Nyboders Haandværkstok har hidtil en mærkelig Skik fundet Sted, hvis Existence sikkert kun Faa udenfor Søetaten har abnet. Naar en Jungmand indtræder i Haandværkstokken ved Holmen, faaer han en Snor som Udmærkelse paa Armen, naar han bliver heel befaren, faaer han en fuld Streg og derefter flere, eftersom han stiger i Anciennitet. Nu skulde Man troe, at en gammel Arbeidsmand beholdt disse Udmærkelser, naar han omsider paa Grund af Svaghed erholdt sin Afsked; nei, han bliver ikke alene afkortet i Lønnen, men han bliver endog begraderet og beholder alene som Udmærkelse, om han endog er hædret med Medaillen, een Snor, ganske som halv opløbne Gutter bære den. Vi erfare imidlertid, at der til Nytaar vil blive foretagen en Forandring i denne Skik eller Uskik, hvad Man saa vil kalde den, Under Omslaget i Kiel viste sig sammesteds en Skotte, uden Arme og kun med et Been; og dog kunde han med dette sit ene Been, der ovenikjøbet kun bar 4 Tæer, baade spise, drikke, skrive, stære Penne, kort sagt udrette enhver som helst Haandgierning. Naar han sov lagde han, ligesom andre Folk Armen, Benet under sit Hoved. Ved Hielp af et Træbeen kan han ogsaa gaae, og føler sig overhovedet slet ikke generet i sine Bevægelser. Han er endogsaa gift og det, som Man maa tilstaae, med smag. J Loll. Falsters A. har en Jndsender indrykket følgende Advarsel mod Kartoffelbrændeviin. En meget bekjendt tydsk Chemiser har i et af ham nylig udgivet Skrift sagt: "Den Jndflydelse som fremmede Substanser udøve paa Producter af Viingjæring, er især iøinefaldende ved Kartoffelmæskens Gjæring. Som bekjendt faaes, naar Man bestillerer Kartoffelmæste, foruden Brændeviin en olieagtig Vædske af giftige Egenskaber, af høist ækel Lugt og Smag. Denne Fusel faaer Man i saadan Mængde som Biproduct i Brændeviinsbrænderierne, at Man benytter den til Belysning. Det synes at Regjeringen ved at have paalagt Kartoffelbrænderierne en meget betydelig mindre Afgift end Kornbrænderierne, vil bidrage til et langt større Forbrug af Kartoffel end Kornbrændeviin, noget som daglig erfares ved at see hen til, at alt det Brændeviin, som nu sælges af de Kjøbmænd i Provindserne, som ikke have Brænderier selv, under Navn af Kjøbenhavnsk Brændeviin, er Kartoffelbrændeviin. Er det Regjeringens Hensigt at Kartoffel brændeviin gandske skal fortrænge Kornbrændeviin, var det høist ønskeligt at dette Brændeviin blev saameget som muligt befriet fra denne giftige Fusel, noget som vistnok ikke skeer i vore fleste Kartoffelbrænderier. Den Mængde Kryderier, som tilsættes Kartoffelbrændeviin, er upaatvivlelig for at skjule denne giftige Olies modbydelige Smag. Hvad som ogsaa giver Grund til at formode, at Kartoffelbrændevinet er meget riigt paa denne giftige Olie er, at Man ikke kan gjøre det saa svagt som Kornbrændeviin uden at gjøre det uklart og saa ilde smagende, at det neppe er drikkeligt. Det er ogsaa af Chemikere sagt, at i raadne, frosne og svirede Kartofler dannes en meget stærk Gift, og da det er noksom bekjendt, at saadanne Kartofler anvendes til Brændeviin, var det vistnok ønskeligt at Sundhedspolitiet var opmærksom paa denne Gjenstand. Det skal ogsaa være sagt at en Videnskabsmand har gjort Forsøg med Fuselolie af Kartofler og Fuselolie af Korn, for at erfare disse tvende Oliers Egenskader som Gift. Han gav nemlig Hunde af disse Olier, og fandt at Fusel af Korn vel bedøvede men ikke dræbte dem, hvorimod de Hunde, som han gav Fuselolie af Kartofler, døde.